ประกาศกระทรวงเกษตรและสหกรณ์ เรื่อง กำหนดเงื่อนไขเกี่ยวกับรูปแบบของอวน ขนาดของเรือ วิธีที่ใช้ และบริเวณพื้นที่ในการทำการประมงที่ผู้ทำการประมงด้วยเครื่องมืออวนรุนเคย ที่ใช้ประกอบเรือยนต์ทำการประมงต้องปฏิบัติ พ.ศ. 2559
ประกาศกระทรวงเกษตรและสหกรณ์
ประกาศกระทรวงเกษตรและสหกรณ์
เรื่อง
กำหนดเงื่อนไขเกี่ยวกับรูปแบบของอวน ขนาดของเรือ วิธีที่ใช้ และบริเวณพื้นที่
ในการทำการประมงที่ผู้ทำการประมงด้วยเครื่องมืออวนรุนเคย
ที่ใช้ประกอบเรือยนต์
ทำการประมงต้องปฏิบัติ
พ.ศ. ๒๕๕๙
 

อาศัยอำนาจตามความในมาตรา
๖๘ แห่งพระราชกำหนดการประมง พ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกประกาศไว้
ดังต่อไปนี้

ข้อ
๑ ให้ยกเลิกประกาศกระทรวงเกษตรและสหกรณ์
เรื่อง กำหนดเงื่อนไขเกี่ยวกับรูปแบบของอวน ขนาดของเรือ วิธีที่ใช้ บริเวณพื้นที่
และระยะเวลาในการทำการประมง ที่ผู้ทำการประมงด้วยเครื่องมืออวนรุนเคย
ที่ใช้ประกอบเรือยนต์ทำการประมงต้องปฏิบัติ พ.ศ. ๒๕๕๙ ลงวันที่ ๘ มกราคม พ.ศ. ๒๕๕๙

ข้อ
๒ เครื่องมืออวนรุนเคยประกอบเรือยนต์ที่ใช้ทำการประมงจะต้องเป็นเครื่องมืออวนที่มีลักษณะคล้ายถุง
ถุงอวนจะต้องทำด้วยเนื้ออวนชนิดโพลีเอทีลีน (Polyethylene, PE) โพลีเอไมด์ (Polyamide, PA) หรือโพลีเอสเตอร์ (Polyester, PES) ตาอวนมีลักษณะเป็นตาสี่เหลี่ยมจัตุรัส แบบไม่มีปม
ขนาดช่องตาอวนไม่เกินสองคูณสองมิลลิเมตร
โดยห้ามติดโซ่หรือถ่วงน้ำหนักบริเวณเชือกคร่าวล่างปากอวน
ยกเว้นการติดถ่วงน้ำหนักให้ทำได้เฉพาะบริเวณปลายคันรุน
การวัดขนาดช่องตาอวนรุนเคยให้เป็นไปตามรูปแบบ
และวิธีการวัดแนบท้ายประกาศนี้
การทำการประมงให้ใช้วิธีการนำถุงอวนประกอบคันรุน
ปากอวนมีลักษณะเป็นคันช้อนกางออกเป็นรูปคล้ายสี่เหลี่ยม ติดตั้งอยู่ด้านหน้าเรือยนต์
แล้วใช้เรือยนต์ผลักดันเครื่องมืออวนรุนเคยให้เคลื่อนที่ไปข้างหน้า

ข้อ
๓ กำหนดขนาดเรือยนต์
และพื้นที่ในการใช้เครื่องมืออวนรุนเคยประกอบเรือยนต์ทำการประมงดังนี้
๓.๑
กรณีเรือยนต์ที่ใช้ประกอบเครื่องมืออวนรุนเคยมีขนาดต่ำกว่าสิบตันกรอส
ห้ามทำการประมงระยะ ๑,๐๐๐ เมตร จากขอบน้ำตามชายฝั่งขณะทำการประมง
๓.๒
กรณีเรือยนต์ที่ใช้ประกอบเครื่องมืออวนรุนเคยมีขนาดตั้งแต่สิบตันกรอสขึ้นไป ต้องทำการประมงนอกเขตทะเลชายฝั่ง

ข้อ
๔[๑] ประกาศฉบับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ประกาศ ณ วันที่ ๓๐
ธันวาคม พ.ศ. ๒๕๕๙
พลเอก ฉัตรชัย สาริกัลยะ
รัฐมนตรีว่าการกระทรวงเกษตรและสหกรณ์
[เอกสารแนบท้าย]

๑. วิธีการวัดขนาดช่องตาอวนรุนเคย
แนบท้ายประกาศกระทรวงเกษตรและสหกรณ์ เรื่อง กำหนดเงื่อนไขเกี่ยวกับรูปแบบของอวน
ขนาดของเรือ วิธีที่ใช้ และบริเวณพื้นที่ในการทำการประมง
ที่ผู้ทำการประมงด้วยเครื่องมืออวนรุนเคย ที่ใช้ประกอบเรือยนต์ทำการประมงต้องปฏิบัติ
พ.ศ. ๒๕๕๙

(ดูข้อมูลจากภาพกฎหมาย)







ปริยานุช/จัดทำ
๑๐ มกราคม ๒๕๖๐

ชวัลพร/ตรวจ
๒๗ กุมภาพันธ์
๒๕๖๐


























[๑] ราชกิจจานุเบกษา
เล่ม ๑๓๔/ตอนพิเศษ ๓ ง/หน้า ๖/๕ มกราคม ๒๕๖๐